สวัสดีค่ะ ประจำเดือนมาครั้งสุดท้ายคือ 27 ก.ค. แฟนทำหมันและเพิ่งตรวจหมันไปเมือเดือน ก.ค.พบว่าปกติค่ะ เราจึงหลั่งในกันตลอด วันที่ 8 และวันที่ 15 ได้มีการตรวจการตั้งครรภ์พบว่า ขึ้นขีดเดียว และไม่มีอาการอะไรเลยค่ะ เลยไม่แน่ใจว่าจะท้องหรือไม่ (ประจำเดือนมาไม่สม่ำเสมอค่ะ และตัวเองก็น้ำหนักขึ้น เครียดด้วย เลยไม่แน่ใจว่า ประจำเดือนเลื่อนหรือเปล่า)
สวัสดีค่ะสาเหตุที่ประจำเดือนไม่มาหรือมาช้า เป็นได้หลายสาเหตุค่ะ เช่น การตั้งครรภ์ การทำงานของฮอร์โมนเพศผิดปกติ ความไม่สมดุลของฮอร์โมน การรับประทานทานอาหารน้อย ออกกำลังกายหนักหักโหม มีความเครียดความวิตกกังวล หรืออาจเคยทานหรือฉีดยาคุมกำเนิดมาก่อน แล้วหยดยาไป หรือปัญหาสุขภาพ ความเจ็บป่วยต่างๆ เป็นต้นการตรวจการตั้งครรภ์จะเริ่มตรวจได้ 10-14 วันหลังจากมีเพศสัมพันธ์เป็นต้นไป ถ้าหากตรวจการตั้งครรภ์ถึงสองครั้งแล้วพบว่าไม่ท้อง ก็น่าจะตัดการตั้งครรภ์ออกจากสาเหตุที่ทำให้ประจำเดือนไม่มาได้ค่ะ โดยหากตรวจหมันล่าสุดพบว่าปกติ จึงมีโอกาสตั้งครรภ์น้อยมากค่ะ นอกจากนั้น หากเดิมประจำเดือนมาไม่สม่ำเสมออาจจะเกิดจากความผิดปกตของฮอร์โมนก็ได้ค่ะดังนั้นขออนุญาตแนะนำให้ไปพบแพทย์เพื่อทำการตรวจสาเหตุที่แท้จริงของประจำเดือนไม่มา แพทย์จะทำการซักประวัติ ตรวจร่างกาย หรือส่งตรวจเพิ่มเติม และนัดติดตามว่าประจำเดือนมาหรือไม่ค่ะ